**OŠ SVETI MARTIN NA MURI**

**Trg svetog Martina 4**

**40313 Sveti Martin na Muri**

Na temelju Zaključka o mjerama za pokretanje gospodarskih i drugih djelatnosti i aktivnosti u uvjetima proglašene epidemije bolesti COVID–19Vlade Republike Hrvatske od 23. travnja 2020. godine, Uputama Hrvatskog zavoda za javno zdravstvo za sprječavanje i suzbijanje epidemije Covid-19 za ustanove ranog i predškolskog odgoja i obrazovanja te osnovnoškolske ustanove u kojima je osigurana mogućnost zbrinjavanja djece rane i predškolske dobi te učenika koji pohađaju razrednu nastavu te Preporukama Ministarstva znanosti i obrazovanja za organizaciju rada u razrednoj nastavi i uputama za vrednovanje i ocjenjivanje u mješovitom modelu nastave, a prije uključivanja učenika u razrednu nastavu od 11. svibnja 2020. u OŠ Sveti Martin na Muri, ravnateljica Škole donosi

**PROVEDBENI PLAN OTVARANJA**

**OŠ SVETI MARTIN NA MURI**

**- upute za roditelje i učenike koji dolaze na nastavu –**

Provedbeni plan se odnosi na ustanovu OŠ Sveti Martin na Muri u kojoj je osigurana mogućnost zbrinjavanja učenika koji pohađaju razrednu nastavu, kao i za učenike kojima je dodijeljen pomoćnik u nastavi, a najranije od 11. svibnja 2020. godine. Upute HZJZ i Preporuke Ministarstva znanosti i obrazovanja pa shodno tome i ovaj Provedbeni plan pripremljeni su i primjenjivi za prva dva tjedna otvaranja škole za razrednu nastavu.

**OPĆE UPUTE**

U tekstualnim okvirima ovoga dokumenta istaknuti su dijelovi Uputa HZJZ te Preporuke MZO-a.

Prema Uputama Ministarstva znanosti i obrazovanja mogućnost povratka u školu omogućuje se samo učenicima razredne nastave. **Ovaj Provedbeni plan i mjere su primjenjive na 14 dana, uklj.učujući i neradne dane, nakon čega će se postupiti sukladno daljnjim uputama nadležnih institucija.** Za učenike od 5. do 8. razreda nastava se i dalje izvodi na daljinu pomoću informacijsko-komunikacijske tehnologije.

Neophodno je organizirati u što većoj mjeri **socijalno distanciranje (fizički razmak) kao i pojačanu osobnu higijenu i higijenu prostora.** Fizički razmak od najmanje 2 metra u zatvorenom prostoru posebno provode djelatnici u odnosu na druge djelatnike, te se navedeni fizički razmak preporuča održavati kada je god moguće između djelatnika i djece.

Preporučuje se da roditelji prije dolaska u školu upoznaju učenike s novim pravilima ponašanja koja uključuju **minimalan kontakt s drugim osobama u školi i na putu u/iz škole.** Važno je da roditelji prije uključivanja učenika u školu pripreme učenike na novonastalu situaciju kako bi se umanjio stres kod djece.

* Nastava će se odvijati **5 dana po 3 školska sata**.
* Tijekom dana će biti jedan mali odmori (5 min. – za WC) i jedan veliki odmor (15 min. – za užinu).

|  |  |  |  |  |  |
| --- | --- | --- | --- | --- | --- |
| **Skupina** | **Broj učenika** | **Učiteljica** | **Učionica** | **Dolazak učenika u školu** | **Vrijeme nastave** |
| 1. skupina – 2a razred | 4 | Učiteljica Mirjana Bregović | Učionica Hrvatskog jezika (prizemlje) | 8:45-8:55 | Od 9:00 – 11:35 |

**PRIPREME UČENIKA PRIJE DOLASKA NA NASTAVU U ŠKOLU**

Pravila ponašanja u školi do ukidanja restriktivnih mjera su:  
- **održavanje udaljenosti od 2 metra** s ostalom djecom i djelatnicima kad god je moguće  
- **češće pranje ruku i održavanje osobne higijene**  
- očekuje se **poslušnost učiteljima i ostalim djelatnicima**. Ako ga učitelj ili djelatnik podsjeti na održavanje udaljenosti ili održavanje osobne higijene, istu mora odmah ispuniti   
- **nije dopušteno dijeljenje školskog pribora, hrane i ostalih predmeta** koje učenik donosi u školu s drugim učenicima niti onih koje koristi, odnosno konzumira u školi  
- **učenici školske torbe s potrebnim udžbenicima i materijalima ostavljaju u učionicama i ne nose ih kući**

- učenici **donose školske papuče koje ostavljaju u školi do petka**- učenici će uvijek sjediti na istim mjestima u učionici koja će odrediti učiteljica  
- pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.  
- poželjno je da svaki učenik sam postupa sa svojom odjećom i obućom, školskim priborom, torbama, knjigama bez pomoći odraslih.

- za jednu skupinu djece brine se jedan učitelj , izbjegava se fizički kontakt (bliski kontakt) učenika s roditeljima druge djece i drugim djelatnicima škole.

Jednom kad se skupine formiraju, nije više moguće uključivanje učenika u istu. Učenici u skupini mogu odustati od dolaženja u školu, ali nipošto se ne može uključiti novi učenik u već postojeću skupinu.

Učenici i djelatnici s povišenom tjelesnom temperaturom i/ili respiratornim simptomima odmah napuštaju školu i radna mjesta.

Učenici sa znakovima drugih zarazih bolesti također ne dolaze u školu.

**NASTAVA**

Paralelno s nastavom u školama, i dalje će se održavati nastava na daljinu. U školi će se provoditi nastava iz Hrvatskog jezika, Matematike, Prirode i društva, Likovne i Glazbene kulture.

Nastava Njemačkog jezika i Vjeronauka te Sata razrednika, dopunska, dodatna nastava, izvannastavne aktivnosti i većinsku dio Tjelesne i zdravstvene kulture se i dalje izvode u nastavi na daljinu.

Učiteljica (razrednica) koji predaje u nastavi u školi i dalje će provoditi nastavu na daljinu na način kako je to izvodio prethodnih dana s napomenom da se nastava u školi i na daljinu treba uskladiti s ishodima nastave u Školi na Trećem, dok metode poučavanja i aktivnosti mogu biti različite u dva modela nastave. Zadaci koje učenici u oba modela dobivaju trebaju biti slični, a metode vrednovanja ujednačene.

**Udžbenike, radne bilježnice, bilježnice, ostali pribor potreban za izvođenje nastave na daljinu (Njemački, Vjeronauk) učenici ne nose u školu.**

Učenici sa sobom prvi dan nastave u ponedjeljak 11. svibnja 2020. godine donose udžbenike, bilježnice, radne bilježnice za predmete Hrvatski jezik, Matematika, Priroda i društvo, Glazbena kultura te pernicu sa priborom koje će ostavljati u školi do petka. Za Likovnu kulturu će imati osigurani pribor i mape u školi. **Molimo vas da kod kuće učenici imaju drugi pribor kojim će moći rješavati obaveze iz predmeta koji ostaju u domeni nastave na daljinu.**

Nastava tjelesne i zdravstvene kulture neće se izvoditi u školi već nastavom na daljinu, stoga učenici ne donose sa sobom u školu sportsku obuću i odjeću namijenjenu nastavi TZK. Učenici će u školi imati nekakav oblik nastave tjelesne i zdravstvene kulture (kratke 5-minutne vježbe), ali će kod kuće trebati odraditi zadane vježbe kao i učenici koji u potpunosti prate nastavu na daljinu.

Mali odmor će učenici provesti u učionici ili na otvorenom prostoru ispred ili iza škole bez kontakta s drugim djelatnicima te u prisustvu svoje učiteljice.

Učitelji će s roditeljima i dalje redovito komunicirati i detaljnije objasniti način rada u školi kao i kod

nastave na daljinu. Ponavljamo, učenici koji idu u školu i dalje će imati dio nastave na daljinu (gore navedeni predmeti).

**DOLAZAK U ŠKOLU I ODLAZAK IZ ŠKOLE**

**Roditelji imaju obavezu izmjeriti tjelesnu temperaturu djetetu svaki dan prije dolaska u ustanovu te bilješku o izmjerenoj temperaturi svako jutro pisanim putem javljaju učiteljici na viber.** Bilješka treba sadržavati vrijeme mjerenja i temperaturu koju je imao učenik. U slučaju da ima povišenu temperaturu 37.2 i veću, učenik ne smije doći u školu.

**PLAN UČIONICA I SATNICA NASTAVE**

S obzirom da će u školu boraviti samo jedna odgojno-obrazovna skupina, dogovoren je sljedeći raspored dolaska/odlaska i satnica:

Nastava će se održavati u glavnoj školskoj zgradi, u prizemlju u učionici hrvatskog jezika. **Učenici ulaze u školu kroz glavni ulaz zgrade.**

Svaki dan imaju **3 nastavna sata** prema rasporedu koji će im učiteljica dati (uglavnom raspored sati koji je bio i prije uz prilagodnu sadržaja Školi na Trećem). Ponavljamo da će **torbu i sve udžbenike, bilježnice, radne bilježnice i pribor ostaviti prvi dan u školi pa nije potrebno dnevno voditi brigu u rasporedu sati i pakiranju torbe.**

Užina će biti nakon održanog 1. sata. Koriste sanitarni čvor neposredno uz učionicu.

**1. skupina (2a razred) - učionica Hrvatskog jezika u prizemlju**

**dolazak u školu od 8:45 - 8:55 na GLAVNI ULAZ**

1. sat: 9:00 - 9:45

Užina: 9:45 – 10:00

2. sat: 10:00 - 9:45

3. sat: 9:50 – 11:35

Popodne po povratku iz škole prate upute iz ostalih predmeta koji se i dalje izvode u nastavi na daljinu.

Nakon ulaska učenika u školu ulazna vrata škole bit će zaključana, osim ako iz opravdanog razloga učenik ne može doći na vrijeme, što je potrebno najaviti učiteljici minimalno dan ranije kako bi se osiguralo da netko učenika dočeka na ulaznim vratima. U tom slučaju učenik će pozvoniti na vrata i pričekati da mu odgovorna osoba otvori vrata i uputi ga prema učionici. Roditeljima ulaz u školu nije dopušten.

Nije moguće dolaziti ranije u školu zbog specifičnosti organizacije.

Roditelji/odrasle osobe dovode djecu do škole, ne ulaze u školu niti se grupiraju ispred škole te trebaju održavati rastojanje od 2 metra od drugih roditelja i učenika. Preporuke za pratnju učenika u školu rizičnim pratiteljima pročitajte u Uputama HZJZ -a.

Učenik sam ulazi u školu kojeg na ulazu dočekuje učiteljica.

Potiču se roditelji da svaki dan doma operu/dezinficiraju odjeću i obuću koju je učenik nosio taj dan.

Učenici po dolasku moraju u prostoru za izuvanje izuti obuću u kojoj su došli i obuti papuče za školu. Prethodno prolaze obućom dezibarijeru (spužva za dezinfekciju obuće). Svoje cipele u kojima dolaze odlažu na mjesto koje je predviđeno isključivo za njih. Obuvaju papuče, ulaze u školu te odlaze do prostora gdje skidaju jaknu, odlažu na mjesto isključeno predviđeno za to, te odmah peru ruke na umivaoniku u wc-u. Na glavnom ulazu će se nalaziti higijenska stanica za dezinfekciju ruku, a ispred učionice i na nekoliko mjesta u školi i dozatori za dezinfekciju ruku. Učenik ne može ući u učionicu dok nije detaljno oprao ruke.

Učenike treba poticati da redovito i pravilno peru ruke: prije ulaska u učionicu, prije i nakon užine, nakon korištenja toaleta, nakon dolaska izvana, nakon čišćenja nosa, uvijek kada ruke izgledaju prljavo.

Nakon pranja ruku sapunom i vodom, koriste se jednokratni papirnati ručnici koji se nakon korištenja trebaju baciti u koš za otpatke s poklopcem.

Nakon ulaska svih učenika, ulazna vrata se zaključavaju. Na ulazu s desne strane nalazi se zvono koje se koristi u nužnoj situaciji.

Jelovnik će se prilagoditi tako da se može jesti u učionicama i servirati u naprijed pripremljenim porcijama.

U učionicama su učenicima dostupna tekuća voda, sapun, dezinfekcijsko sredstvo i jednokratni papirnati ručnici. U sanitarnom čvoru osigurana su sva potrebna sredstva i mjere zaštite (topla voda, tekući sapun, dezinfekcijska sredstva, jednokratni papirnati ručnici, koševi sa poklopcima).

Klupe su razmaknute na odstojanje od 2 metra i svaki učenik sjedi sam u onoj klupi koju odredi razredna učiteljica. U istom prostoru u isto vrijeme smiju boraviti isključivo učenici i učiteljica iz iste odgojno-obrazovne skupine.

Prostorija se treba provjetriti barem 2 puta dnevno, pola sata prije ulaska učenika i barem pola sata nakon odlaska učenika, a ako je moguće prozori biti otvoreni veći dio vremena.

Izbjegava se svaki ulazak drugih osoba u prostoriju, a prolazak kroz zajedničke prostorije treba izbjegavati i svesti na minimum.

Za lijepog vremena preporuča se održavanje nastave na otvorenom, kada god je moguće.

Nakon održanog zadnjeg sata nastave učenici napuštaju školu istim putem i kroz iste ulaze kroz koje su dolazili.

Zbog specifičnosti odlaska učenika, a uz pridržavanje mjera sigurnosti koje je propisao HZJZ, važno je da roditelji dođu po učenika u propisano vrijeme.

**NEOPHODNE MATERIJALNE STVARI koje učenici donose u školu**

Učenik prvi dan nastave sa sobom **donosi u torbi udžbenike, radne bilježnice, bilježnice i pernicu s priborom, papuče koje će ostavit u školi do petka.** U petak ih učenik odnosi doma, a roditelji ih trebaju oprati i dezinficirati.

**Učenik mora imati svoj školski pribor.** Zabranjeno je dijeljenje pribora s drugom djecom. U slučaju da učenik nema svoj pribor, drugi učenici mu ne smiju posuditi. Molimo roditelje da posebno paze nose li učenici u školu sve naznačeno.

Učenici neka svakodnevno imaju svoje papirnate maramice.

Prema preporuci HZJZ djeca ne moraju nositi maske. Ako je učeniku, djelatniku ili kojem od njihovih ukućana potrebna maska može se dobiti u školi.

**SIGURNOSNE MJERE U ŠKOLI**

- Cijeli Provedbeni plan OŠ Sveti Martin na Muri napisan je u skladu s Uputama HZJZ i Preporukama MZO

- Ulazna vrata će se zaključavati nakon ulaska zadnjeg učenika u predviđeno vrijeme

- Na ulaznim vratima se nalazi zvono za slučaj nužde ili za vanjske stranke škole te se zadužuju spremačice za otvaranje vrata

- Roditelji i stranke te djelatnici koji nisu raspoređeni na nastavu u učionici, ne ulaze u školu

- Na ulazu u školu, ispred učionica te na još nekoliko lako dostupnih mjesta postavit će se dozatori s dezinficijensima za dezinfekciju ruku učenika i djelatnika

- Prostorije se čiste i dezinficiraju dva puta dnevno, prije i nakon nastave

- prostorije će se prozračivati barem 2 puta dnevno u trajanju od barem pola sata, prije dolaska i nakon odlaska učenika

- dodirne točke (ručke na vratima, ručke na prozorima, radne površine, tipkovnice, konzole, slavine, tipke vodokotlića, prekidači za struju, zvono na vratima, ormarići za odjeću i obuću, rukohvat te druge površine koje se učestalo koriste će se dezinficirati barem 2 puta dnevno (prije i nakon nastave)

- svi djelatnici moraju po dolasku u školu dezinficirati svoje mobitele

- nošenja maski i rukavica nije obavezno, već se prednost daje čestom pranju ruku

- ukoliko trebaju maske učenicima, djelatnicima ili ukućanima mogu se dobiti u školi

- svi djelatnici, koliko god je moguće, održavat će udaljenost između učenika i ostalih djelatnika od najmanje 2 metra

- nabavljeni su bezkontaktni i standardni toplomjeri

- tjelesna temperatura mjerit će se svaki dan zaposlenicima koji su raspoređeni za rad u školi prilikom dolaska i odlaska te upisivati u evidencijsku knjigu, dok su roditelji obvezni svako jutro mjeriti tjelesnu temperaturu učenicima i javiti vrijednost učiteljici

- prve sate, nakon formiranja skupina, učiteljice će posvetiti objašnjavanju svih pravila i mjera, uključujući i izvođenje vježbi pridržavanja mjera

- sav didaktički materijal će se dezinficirati odmah nakon uporabe. Neće se koristiti didaktički materijal koji nije periv

- izvanškolske aktivnosti u školi se neće provoditi, kao ni izvanučionička i terenska nastava

Ravnateljica:

Petra Novinščak